钦定古今图书集成/明伦汇编/氏族典/第459卷 > 《廖用贤尚友录》 > 魏公寿
## 钦定古今图书集成/明伦汇编/氏族典/第459卷 > 《廖用贤尚友录》 > 魏公寿

按《万姓统谱》：公寿字元龄，瓯宁人，行可嫡孙。初尉龙
游，时大将刘宝屯三衢，所需无不给，刘甚喜之。太守
张嵲驭下如束湿，每见公寿，为降辞色，自以刑法荐，
再调莆阳法掾。直阁林孝泽家居，省宾客，独见公寿，
必延语竟日。执政黄祖胜闻其贤，招以书，欲论荐之。
公寿曰：“招某来而荐之，非知我者。”竟不往。后为韶州
推官，帅臣复以才智练达荐。